அந்தவூர்ச் செய்தி அறியீரோ –அந்தவூர் முப்பாழும் பாழாய் முடிவிலொரு சூனியமாய் அப்பாலும் பாழென்று அறி .(13)  எந்த ஊர் என்றீர். நான் இருந்த ஊர் தாய் வயிற்று நீர். அந்த ஊரைப் பற்றிய செய்தி உங்களுக்குத் தெரியாதா? (எங்கும், என்றும், எதுவுமாக இருப்பவை மூன்று பாழ்-வெளிகள். அவை காலம், இடம், அறிவு என்பவை) இந்த மூன்று பாழ்-வெளியும் பாழாகி முடிவில் ஒரு சூனியமாய்ப் போய்விட்டது. அந்தப் பாழ்-வெளி மீண்டும் பாழாகி (பொருள், இடம், காலம்) என உரு எடுத்துள்ளது. நில்லு நில்லென்று சொன்னீர் நேசபாசம் களைந்தும் புல்லறிவோடு வாங்காப் புலைகொலை களவுமற்றுச் சொல்லுதற்கரிய ஞானச் சுழிமுனை முடியின்மீதில் எல்லையுங் கடந்தே யப்பால் ஏகமானவர்கள் நிற்பார் .(14)